Uggerhøj Biler vil have gang i bilsalget. Det skal ske med en forsikring, som sikrer købere, at der betales afdrag på bilen trods en fyreseddel.

- Det vil komme til at virke på den måde, at køberen kommer til at betale en lidt højere ydelse for bilen. Skulle køberen være så uheldig at blive fyret fra sit arbejde, så betaler vi afdragene på bilen i to år, siger direktør Sten Uggerhøj til P4 Nordjylland. Det er endnu uvist, hvad en sådan forsikring kommer til at koste kunderne, men Sten Uggerhøj regner med at kunne tilbyde de første af slagsen om en måned.